OpenLLM-France/wikimedia huggingface dataset:
# Jesús Rodríguez Magro

Jesús Rodríguez Magro (Madril, 1960ko maiatzaren 28a - Alcalá de Henares, 2018ko irailaren 19a) txirrindulari espainiarra izan zen, profesionala 1982tik 1993ra.

## Kirol ibilbidea

Amateurretan dagoeneko nabarmendu zen eta 1979ko Nafarroako Itzulian bigarren amaitu zen.
Profesionaletako lehenbiziko urtean, bigarren sailkatu zen Donostia Klasikoan, baina bere ibilbidean, gehienbat, laguntzaile lanetan aritu zen Pedro Delgadorentzako hasieran eta gero Miguel Indurainentzako
Erretiratu ostean, afizionatu maliako taldeetan zuzendari lanetan aritu zen eta laster Junior eta 23 urtez azpiko Espainiako taldearen hautatzaile bihurtu zen. Horrela, 1999an Jose Iván Gutiérrezek urrezko domina lortu zuen 23 urtez azpiko Munduko erlojupeko txapelketan, bere agindupean.
2013an elite mailako C.C.Torrejón taldea zuzendu zuen. Tamalez, 2018an hil zen bihotzeko batek jota, 58 urte besterik ez zituelarik

## Palmaresa

1979
* 2. Nafarroako Itzulian
1982
* 2. Donostia Klasikoan
1983
* 3. Narancoko Igoeran
1984
* 2. Udaberriko Klasikoan
1985
* Urkiolako Igoera
* Burgosko Itzuliko etapa 1
* Asturiasko Itzuliko etapa 1
* 2. Kantabriako Itzulian
1986
* Asturiasko Itzulia
* 8. Urkiolako Igoeran
1987
* 3. Urkiolako Igoeran
* 8. Udaberriko Klasikoan
1988
* 2. Clásica a los Puertos de Guadarraman
1989
* 5. Donostia Klasikoan
1990
* 8. Donostia Klasikoan
1991
* 2. Asturiasko Itzulian
* 8. Euskal Bizikletan

## Sailkapen orokorra Itzuli Handietan eta Munduko txapelketan

| Itzulia | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 |
| Italiako Giroa | 50. | — | 26. | — | — | — | 45. | — | — | — | — | — |
| Frantziako Tourra | — | — | — | 30. | 40. | 78. | 52. | 33. | 41. | 100. | — | — |
| Espainiako Vuelta | — | 21. | 11. | 26. | 33. | 76. | — | 53. | 29. | 40. | 73. | — |
| Munduko Txapelketa | — | — | — | — | — | — | 57. | 28. | 29. | UT | — | — |
Legenda :
| — | Ez zuen parte hartu |
| UT | Utzi |

## Taldeak

* Zor (1982-1986)
* Teka (1987)
* Reynolds (1988-1989)
* Banesto (1990-1993)

## Erreferentziak

* ↑ Fallece Jesús Rodríguez Magro, 'compadre' de Perico

## Kanpo estekak

* Jesús Rodríguez Magro - ProCyclingStats
* Jesús Rodríguez Magro sitiodeciclismo.net
* Jesús Rodríguez Magro "E.C. Cartucho.es - Magro"
* Jesús Rodríguez Magro C.C. Torrejón-eko zuzendaria
* Datuak: Q977580
# Jesús Serra

Jesús Serra Santamans (El Pont de Vilomara i Rocafort, 1911ko abuztuaren 22a - Bartzelona, 2005eko abenduaren 18a) kataluniar enpresaburua izan zen, Catalana Occidente taldea sortu zuena.

## Biografia

Bere bizitzan zehar enpresa ezberdinen sorreran parte hartu zuen. Horretarako Bruno Alonso Martínezen laguntza paregabea izan zuen beti, horien artean Catalana Occidente. Bere aitaren tradizioari jarraituz, aseguru-agente gisa hasi zen lanean, orain bere ondorengoek administratzen duten taldea sortu arte.
1944an Asepeyo mutualitatea sortu zuen eta 1947an Occidente aseguru-etxearen zuzendaritza nagusia hartu zuen. 1959an, bere anaia Antoniorekin eta lagun talde batekin batera, Catalana de Seguros enpresaren kontrola hartu zuen, eta haren zuzendaritza nagusia hartu zuen. 1965. urtean, lan-istripuen asegurua nazionalizatu zenean, Asepeyoren jarduera eten zen. Urte horretan bertan, Cantabria konpainia Catalana Occidentean integratu zen.
1971n enpresa Sant Cugat del Vallèsera lekualdatu zen, eta han egon zen egoitza nagusia 2017. urtera arte, procésaren ondoren Madrilera aldatu zen arte. 1979tik 1993ra, Compañía Española de Crédito y Caución enpresako presidentea izan zen.
Bere enpresa-ibilbideak ETAren helburu bihurtu zuen 1980an. ETAk 67 egunez eduki zuen bahituta, eta, dirudienez, erreskate bat ordaindu ondoren askatu zuen.
Harreman ona izan zuen Jordi Pujol Generalitateko presidente ohiarekin, biek Banca Catalanan ardurak partekatu zituztenean sortua.
Bartzelonako Teniseko Errege-Klubeko presidentea izan zen hamabost urtez (1976-1989) eta Baqueira Beret eski estazioaren fundatzailea (1964). Arango Kontseilu Nagusiak Aran Haraneko Seme Kuttun izendatu zuen, bailaran egin zuen enpresa-lana eskertzeko eta eski-estazioak inguru horretan egin zuen ekarpenagatik, eskualdeko motor ekonomiko garrantzitsuenetako bat bihurtuz.
1992an, Kataluniako Generalitateak San Jordiren Gurutzea eman zion, enpresa-arloko katalan ospetsu gisa.

## Erreferentziak

* ↑ Jeróima Pons Pons: Biografía de Jesús Serra Santamans. Los 100 Empresarios Españoles del Siglo XX. Madril. Lid. 2000. 451-455. orr. ISBN 84-88717-27-X
* ↑ (Gaztelaniaz) «Liberado el empresario Serra Santamans previo pago de un rescate a sus secuestradores» El País 1980/06/01.

## Kanpo estekak

* Datuak: Q5559976
# Konrad Kwiecień

Konrad Kwiecień (Kielce, 1964ko martxoaren 2a) arkularia da. Polonia ordezkatu zuen 1992ko Udako Olinpiar Jokoetan.

## Erreferentziak

* ↑ Konrad Kwiecień
* ↑ Konrad KWIECIEN

## Kanpo estekak

* Datuak: Q11742699
# Konputazio kuantiko

Konputagailu kuantikoak edo ordenagailu kuantikoak konputazio kuantikoan oinarritzen diren ordenagailuak dira. Honek esan nahi du ohiko konputagailuek ez bezala qbit-ekin lan egiten dutela, eta ez bitekin.
Qbit-ek 3 egoera logiko izan ditzakete, ohiko bit-ak dituen 0 eta 1 eta hirugarren kasu berezi bat, 0 eta 1 aldi berean dituen kasua. Fisika kuantikoak dioenez bi posizioak batera eduki ditzakegu ‘superpotentzia’ deritzon fenomeno batean. Hirugarren egoera honetaz gain, konputagailu kuantikoek ate logiko bereziagoak (ate kuantikoak) eta batez ere algoritmo berrien inplementazioa ahalbidetzen dute.

## Historia eta hastapenak

Teknologiaren historian zehar, gizakia beti saiatu da konputagailuen elementuak ahalik eta txikien egiten, modu horretan konputazio prozesua azkartu egiten baita. Gaur egun, txikitze honen muga fisikoa nanometroen eskalan ezarri da eta dagoeneko 7nm-ko transistoreak fabrikatzen ari gara.
* 1985-an, David Deutsch ingeniariak lehen konputagailu kuantiko unibertsala deskribatu zuen, honen ezaugarrien artean edozein algoritmo kuantiko gauzatzeko ahalmena izendatu zuelarik.
* 1993-an Charles Benett-ek teletransporte kuantikoari buruz hitz egin zuen Hau izango zen, hain zuzen ere, komunikazio kuantikoaren garapenarentzako lehen urratsa.
* 1996-ean Lov Grover-ek “Groverren algoritmoa” garatu zuen, edozein bilaketa gauzatzeko gai zena (ez oso azkar) eta eraginkortasun handiarekin lan egiten zuena.
* 1998-an lehen qbit-a garatu zen Massachusetts-eko teknologia institutuan, aminoazido disoluzio batetik abiatuz. Urte berean 2 eta 3 qbit-eko makinak jarri ziren martxan.
* 2005-an lehen qbyte-a eraiki zen Austrian, ioi tranpen bidez zortzi qbit bateratuz.
* 2011-n D-Wave Systems enpresak lehen konputagailu kuantikoa saldu zuen, bere prezioa hamar milioi dolarrekoa izan zelarik.
* 2012-an IBM enpresa qbit-etan oinarritutako lehen txip-ak eraikitzen hasi zen. Garatzaileen arabera, 14 bat urte barru txip hauek komertzializatuak izango dira eta edozeinek izango du hauek erabiltzeko aukera.

## Aplikazioak

Aplikazio interesgarrienetako batek kriptografiarekin du zerikusia. Gaur egungo kriptografian, metodo erabiliena ehunaka digituko bi zenbaki lehen biderkatzearena da. Zenbaki hori bakarrik jakinda ezin daiteke bi zenbaki hauetako bat lortu gaur egungo ordenagailuekin, baina ordenagailu kuantikoekin, aldiz, bai. Aplikazio hau erakundeentzat oso interesgarria izan daiteke, historian zehar izan dira momentuak non zenbaki klabeak filtratu egin diren, hauek jakin gabe.
Beste aplikazio interesgarri bat objektuetan dauden materialen analisia gauzatzea da, ideia konplexua da azaltzeko baina garbi esan daitekeena da hauek konpaktuak izatea lortu ezkero gaur egungoak baina askoz eraginkorragoak diren detektoreak lortuko genituzkeela.

## Erreferentziak

* ↑ Iñigo, Arrazola Maiztegi. (2020-12-01). «Google eta nagusitasun kuantikoa» Elhuyar aldizkaria (Noiz kontsultatua: 2021-12-26).
* ↑ Gershenfeld, Neil, and Isaac L. Chuang. "Quantum computing with molecules." Scientific American 278.6 (1998): 66-71.

## Kanpo estekak

* Datuak: Q17995793
* Multimedia: Quantum computing / Q17995793
# Konqueror

Konqueror fitxategi arakatzaile eta web nabigatzailea da, KDE proiektuaren atal bezala sortu zena eta Unix sistema eragile gehienetan dabilena. GNU General Public License lizentziapean argitaratuta dagoen software librea da.
Izena aurretik existitutako nabigatzaile batzuen hitz-jokoaren jarraipena da: lehenik eta behin Navigator, Explorer ondoren, eta azkenik Konqueror. Horrez gain, KDE paketean barne dauden aplikazioek izan ohi duten hasierako K hori ere badarama.

## Kanpo estekak

* Datuak: Q178565
* Multimedia: Konqueror / Q178565
# Konrad Lorenz

Konrad Zacharias Lorenz (Viena, Austria, 1903 azaroaren 7a -Altenberg, Austria, 1989ko otsailaren 27a) Etologiaren sortzailetariko bat izan zen, 1973ko Fisiologia eta Medikuntzako Nobel Saria jaso zuena. Ekarpen oso garrantzitsuak egin zituen animalien portaeraren ikerkuntzan, aditu gehienen ustez bera izan baitzen Etologiaren nondik-norakoak ezarri eta finkatu zituena.

## Biografia

1903ko azaroaren 7an jaio zen Vienan, garai hartako inperio austro-hungariarraren hiria, baina gaur egun Austriako hiriburua dena. Eboluzioaren teoriek erakarrita Zoologia ikasi nahi zuen, baina aitaren aginduz Medikuntza ikasteari ekin zion, New York-eko Columbia unibertsitatean. Ikasketak bukatuta, sorterrian Zoologia ere ikasi zuen, 1933an bere doktoretza lortuz.
1939 eta 1941eko urteen artean Königsberg-eko unibertsitatearen irakasle izan zen, psikologia arloan. Unibertsitate horretako arduradunek ezaguera biologikoak zituen psikologia irakaslea nahi zuten. Bigarren Mundu Gerran nazien armadan mediku gisa aritu zen, Posen-go ospitaleko neurologia eta psikiatria sailean. Ekialdeko frontera bidalia, errusiarren esku erori zen, eta beraien ospital batzuetan lan egin behar izan zuen 1948. urtera arte.
Austriara itzulita buru-belarri sartu zen animalien portaeraren ikerkuntzan. 1950 eta 1954 bitarteko urteetan Bulder-go Max Planck Institutua zuzendu zuen, eta 1955 eta 1973ko urteen artean Seewiesen-ekoa. Bi unibertsitate horietan portaeraren fisiologiaren eremuan jardun zuen. 1989ko otsailaren 27an Viena ondoko Altenberg hirian zendu zen. Hil aurretiko azken urteetan mugimendu ekologistara hurbildu zen, ingurumenaren patuaz kezkatua.

## Ekarpen zientifikoa

1939an Nikolaas Tinbergen-ekin batera animali-portaeraren eskola etologikoa sortu zuen, ipar-amerikako psikologo esperimentalen taldearekin talka egingo zuena. Estatu batuarrek animaliak laborategian ikertzen zituzten bitartean, europarrek bere ingurune naturalean behatzen zituzten. Ahate eta antzara kumeen ikasketa prozesuak aztertzerakoan Lorenz ohartu zen etapa labur batean txitek gurasotzat hartzen dutela ikus edo entzumen estimulu egokiak bidaltzen dituen edozein izaki. Inpronta deitu zion kumeek duten ezagutze-etapa horri.
Animalien portaeraren atzean jokabide-eredu zehatzak zeudela frogatzen saiatu zen beti Lorenz. Jokabide-eredu horien oinarrian, funtsean, faktore genetikoak egonik. Eredu horiek animaliaren biziraupenarentzat funtsezkoak dira, bere ezaugarri fisiologikoak bezainbeste. Espezien eboluzioan, hortaz, zeregin oso garrantzitsua ere bete izan dute jokabidearekin lotuta dauden alderdiak.
Gizartearen antolamendua eta giza agresibitatea aztertu zuen, bere oinarri biologikoak azpimarratuz. Giza agresibitatearen osagai genetikoa bere lurraldearen defentsa egiten duten animalien portaerarekin alderatu zuen.

## Kanpo estekak

* Datuak: Q78496
* Multimedia: Konrad Lorenz / Q78496
# Konqi

Konqi dragoi berdea KDEren maskota da. "Konqi" izena Konqueror fitxategi kudeatzaia, web arakatzailearen ondoren aukeratu zen. Bere egilea Stefan Spatz da.
Konqi KDEren 3.x bertsioetan agertu zen, KDE 2.x bertsioetako Kandalf izeneko maskota ordezkatzeko.

## Kanpo estekak

* Fikziozko elkarrizaketa Konqirekin
* Konqiren bideo laburra
* Datuak: Q252309
* Multimedia: Konqi / Q252309
# Julen Jiménez

Julen Jiménez (Zornotza, 1994ko abuztuaren 4a -) bizkaitar aktorea da, telebistan eta zineman ibilitakoa, eta dantzaria.

## Bizitza

Ánima Eskola Arte Dramatikoko eskolan arte dramatikoan eta interpretazioan diplomatu zen (2012-2016), non arte dramatiko goi ikasketak egin zituen David Valdelvira, Marina Ximanskaja eta Algis Arlauskasekin, metodo-aktore moduan formatuz, Stanislavsky-Vakhtangov-M.Txekhov-Meyerhold metodologia jarraituz (metodo errusiarra), errusiar eskola klasikoko metodologia. Musika eta musika teoria ikasi zuen Roberto Bienzobasekin eta dantza Rakel Rodríguezekin. Ahotsan formatu zen Alejandra Nóvoarekin.
Ondoren, Grotowsky teknikan formatu zen Jaroslaw Bielskirekin eta antzerki-laborategian Richard Sahagúnekin.
Zinema Zuzendaritzan titulua lortu zuen Euskal Herriko Zinema Eskolan (2013-2015).

## Filmografia
### Telebista

* 2020, Altsasu, zuz. Asier Urbieta
* 2020, La línea invisible, zuz. Mariano Barroso

### Filmak

* 2018, El silencio de la ciudad blanca, zuz. Daniel Calparsoro
* 2016, Un último capricho, zuz. Joseba Hernández
* 2016, El puente, zuz. Xabier Xalabardé
* 2016, Cinco minutos y medio, zuz. Pablo Alonso
* 2015, Contacto desconocido, zuz. Pablo Alonso
* 2013, Below, zuz. Maria Zabala

### Antzerkia

* 2017, Proceso a Jesús, zuz. Algis Arlauskas
* 2013-2017, Escrito en la piedra, zuz. Algis Arlauskas
* 2016, Carmen y Antonio, zuz. Algis Arlauskas
* 2016, Blancanieves, zuz. Galder Pérez
* 2015, El primitivo auto sentimental (Lorca), zuz. Marina Shimanskaya
* 2015, Relatos de Chejov, zuz. David Valdelvira
* 2015, El guante, zuz. David Valdelvira
* 2014–2016, El pabellón del olvido, zuz. David Valdelvira

### Dantza

* 2016, Il barbiere di Siviglia (Opera), zuz. Emilio Sagi, koreogr. Nuria Castejón
* 2016, Lucrezia Borgia (Opera), zuz. Francesco Bellotto, koreogr. Martín Ruiz
* 2012-2014, Bailando el silencio, zuz. Rakel Rodríguez

### Opera

* 2017, Andrea Chénier, zuz. Alfonso Romero

## Erreferentziak

* ↑ (Gaztelaniaz) ««Recibir el cariño y las felicitaciones de la gente del pueblo ha sido maravilloso»» El Correo 2019-11-07 (Noiz kontsultatua: 2022-10-09).
* ↑ (Gaztelaniaz) Deia. «Rusia recibe a un 'imposible' Lorca» www.deia.eus (Noiz kontsultatua: 2022-02-25).
* ↑ (Gaztelaniaz) «Julen Jiménez - Biografía, mejores películas, series, imágenes y noticias» La Vanguardia 2022-04-13 (Noiz kontsultatua: 2022-10-09).
* ↑ (Gaztelaniaz) «Julen Jimenez: entradas, biografía, fotos y noticias» Teatro Madrid (Noiz kontsultatua: 2022-10-09).

## Kanpo estekak

* Datuak: Q100257522
# Julen Larrea

Julen Larrea Miranda, ezizenez "Larrea III" (Barakaldo, 1996ko azaroaren 21a) bizkaitar aizkolaria da. Bizkaiko txapeldunordea izan da bost aldiz jarraian.

## Ibilbidea

Aizkolarien familia baten kidea da, jatorria Barakaldoko Gorostiza auzoko baserri batean duena. Julian Larrea aitona eta Amando Larrea aita ere aizkolariak izan ziren. Julian Larreak hamaika aldiz irabazi zuen Bizkaiko txapelketa eta hiru aldiz Euskadiko trontza txapelketa.
Julen Larrea Errekatxo auzoan jaio zen. Hiru urte zituela hasi zen aizkorarekin enborrak mozten. 2017 eta 2021 artean bost aldiz izan da Bizkaiko txapeldunordea, denetan ere Aitzol Atutxaren atzetik.

## Palmaresa

* Bizkaiko Aizkolari Txapelketa:
** Txapelduna (0)
** Txapeldunordea (5): 2017, 2018, 2019, 2020, 2021

## Erreferentziak

* ↑ www.egursport.com (Noiz kontsultatua: 2023-06-17).
* ↑ Gorostiza rinde homenaje a Julián Larrea el 4 de septiembre con un festival de corte de tronco. (Noiz kontsultatua: 2023-06-17).
* 1 2 (Gaztelaniaz) Alonso, Aitor. (2011-03-20). «De tal palo tal astilla» Deia (Noiz kontsultatua: 2023-06-17).
* ↑ eus, ehkirola. (2021-12-26). Bizkaiko Banakako 1. Mailako Aizkora txapelketa jokatu da. (Noiz kontsultatua: 2023-06-17).

## Kanpo estekak

* Datuak: Q119627598
* Datuak: Q119627598
# Julen Lartitegi

Julen Lartitegi Ugarte (Busturia, Bizkaia, 2003ko irailaren 29a) Euskal Herriko futbolaria da, Lezaman hezia. Aurrelari moduan aritzen da.

## Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Deustu | 3.F | 2022/23 | 31 | 3 | - | - | - | - | - | - | - | - | - | - | 31 | 3 |
| Deustu | Denera | Denera | 31 | 3 | - | - | - | - | - | - | - | - | - | - | 31 | 3 |
| Baskonia | 3.F | 2023/24 | 33 | 4 | - | - | - | - | - | - | - | - | - | - | 33 | 4 |
| Baskonia | Denera | Denera | 33 | 4 | - | - | - | - | - | - | - | - | - | - | 33 | 4 |
| Mini Glorias | 2.F | 2024/25 | - | - | - | - | - | - | - | - | - | - | - | - | - | - |
| Mini Glorias | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 64 | 7 | - | - | - | - | - | - | - | - | - | - | 64 | 7 |

## Kanpo estekak

* Fitxa: Athletic Club
* Datuak: Q127664288
# Julen Lopetegi

Julen Lopetegi Agote (Asteasu, Gipuzkoa, 1966ko abuztuaren 28a) euskal herritar futbolari ohia eta entrenatzailea da. Hainbat hedabidetan kolaboratu izan du, futbol arloko aditutzat.
Atezain jokatu zuen 2002. urteraino. 2008/2009 denboraldian Espainiako 2. B mailako Real Madril Gaztela entrenatu zuen. Ondoren, Espainiako gazte selekzioa. 2014an izendatu zuten FC Portoren entrenatzaile. 2016ko uztailaren 21az geroztik, Espainiako futbol selekzio nazionalaren hautatzailea izan da, 2018ko ekainaren 13ra arte, Real Madrid taldearekin entrenatzaile izateko sinatzeagatik kargukabetu baitzuten.
2018ko urriaren 29an Real Madril entrenatzaile postutik kargugabetu zuten, emaitza txarrak zirela eta.
Gaur egun West Ham United taldeko entrenatzailea da.

## Ibilbidea futbolari gisa
### Hasiera

Real Sociedad taldean hasi zen atezain. Errealeko Bigarren B Mailako filialean jokatzera iritsi zen, baina ez zen debutatzera iritsi lehen taldean. 80ko hamarkadaren erdialdean, Lopetegik Errealeko lehen taldean jokatzeko ez zuen aukerarik izan, Luis Migel Arkonada, Jose Luis Gonzalez Vazquez eta Agustin Elduaien atezainak bere gainetik baitzeuden.

### Real Madrid

1985ean Real Madrilek fitxatu zuen bere talde filialean, Castilla. 1988ra arte bertan jokatu zuen. Hortik, Las Palmas Futbol taldera eraman zuten denboraldi baterako. 1989an Real Madrileko lehen taldera iritsi zen. Real Madrilekin egin zituen bi denboraldietan taldeko hirugarren atezaina izan zen, ia aukerarik izan gabe. Atletico Madilen aurka debutatu zuen lehenengo mailan Vicente Calderonen (3-3), 1989-90 denboraldiko azkenaurreko jardunaldian.

### Logroñés Kirol Kuba

Real Madril taldearekin aukera askorik izan ez zuenez, Lopetegi Logroñes Kirol Klubak fitxatu zuen 1991n. Logroñon, bere urterik onenak bizi izan zituen futbolari gisa. Lehen Mailako talde apalenetako batean egonda, Lopetegiren lana izugarri nabarmendu zen. Titular eztabaidaezina izan zen hiru denboralditan, eta, gol asko sartu arren, askoz gehiago saihestu zituen; Espainiako atezain onenetako eta ikusgarrienetako bat izatera igaro zen. Lopetegik 108 partida jokatu zituen Logroñesekin Lehen Mailan. 1994ko martxoaren 23an, Espainiako selekzioarekin Kroaziaren aurkako lagunarteko partida batean debutatzeko deitua izan zen. 1994an AEBetako Munduko Txapelketa jokatzeko ere deitu zuten. Txapelketa horretan minutu bakar bat ere ez zuen jokatu.

### Bartzelona Futbol Kluba
## Erreferentziak

* Datuak: Q115119
* Multimedia: Julen Lopetegui / Q115119
# Julen Iztueta

Julen Iztueta Olaizola (Anoeta, Gipuzkoa, 1987) diseinatzaile grafiko eta artista anoetarra da. Ikasketak Bilbo eta Bartzelonan egin ondoren Vilanova i la Geltrùn (Katalunia) bizi da gaur egun.

## Ikasketak

Derrigorrezko ikasketak Anoetako Herri Ikastolan egin ondoren Batxilergo Artistikoa egin zuen eta Euskal Herriko Unibertsitatean Arte Ederrak ikastera joan zen Bilbora. Bartzelonako Unibertsitatean amaitu zuen karrera beka bati esker eta "Ikus-kultura eta Hezkuntza" masterra egin zuen bertan.

## Lanak

2012an ANNA izeneko tipografia sortu zuen Anna Vives gazte katalanarekin batera. Down Sindromea du Vivesek eta tipografia bat sortzea elkarrekin egindako proiektua izan zen.
2021ean 30 segundos de piel izeneko erakusketa egin zuen The Hub Studion, Bartzelonan.
2021ean Galerie 21 arte galeriak antolatutako Art Off Hamburg izeneko kultur ekitaldian parte hartu zuen Ispilu hutsak bildumarekin, Hanburgon (Alemania). Hainbat lekutatik hartutako irudiak moztuz eraikitako collageek osatzen dute Ispilu hutsak bilduma eta identitateari buruzko hausnarketa bat da.
2021ean Calvin Kleinek antolatutako Celebration of art and culture erakusketan parte hartu zuen Parisen. 200 gonbidatu inguruk parte hartu zuten hainbat arte arlotako multimedia esperientzia honetan.

## Erreferentziak

* ↑ (Gaztelaniaz) «Julen Iztueta y la reencarnación del arte a través del collage» Neo2 Magazine 2020-04-24 (Noiz kontsultatua: 2021-12-30).
* ↑ «“Artea maiuskulekin, artearen merkatua eta horrelakoak ez zaizkit ardura”» www.argia.eus (Noiz kontsultatua: 2021-12-27).
* ↑ «Faktoria Irailak 2 Astelehena | Faktoria (2012-2013) 2013/09/02 | Irratia nahieran | Irratiak EITB» www.eitb.tv (Noiz kontsultatua: 2021-12-30).
* ↑ (Gaztelaniaz) «Con buena letra» El Diario Vasco 2013-09-08 (Noiz kontsultatua: 2021-12-30).
* ↑ (Gaztelaniaz) Gipuzkoa, Noticias de. «De Anoeta a Hamburgo en 50 collages» www.noticiasdegipuzkoa.eus (Noiz kontsultatua: 2021-12-27).
* ↑ «Julen Iztueta anoetarrak collageen erakusketa jarri du Hamburgon» El Diario Vasco 2021-08-20 (Noiz kontsultatua: 2021-12-27).
* ↑ «Julen Iztuetaren artelanak Hanburgoko kaleetan ikusgai - Anoeta» Tolosaldeko ataria (Noiz kontsultatua: 2021-12-27).
* ↑ «CALVIN KLEIN CELEBRATES ART, CULTURE, AND SELF EXPRESSION - CRASH Magazine» www.crash.fr (Noiz kontsultatua: 2021-12-30).

## Kanpo estekak

* Datuak: Q111108396
# Julen Lobete

Julen Lobete Cienfuegos (Lezo, Gipuzkoa, 2000ko irailaren 18a-) euskal herritar futbolaria da. Aurrelari moduan jokatzen du.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2018/19 | 9 | 0 | - | - | - | - | - | - | | | - | - | 9 | 0 |
| Berio | 3. | 2019/20 | 2 | 0 | - | - | - | - | - | - | | | - | - | 2 | 0 |
| Berio | Denera | Denera | 11 | 0 | - | - | - | - | - | - | | | - | - | 11 | 0 |
| Sanse | 2.B | 2019/20 | 25 | 7 | - | - | - | - | - | - | | | - | - | 25 | 7 |
| Sanse | 2.B | 2020/21 | 27 | 7 | - | - | - | - | - | - | | | - | - | 27 | 7 |
| Sanse | 2. | 2021/22 | 23 | 1 | - | - | - | - | - | - | - | - | - | - | 23 | 1 |
| Sanse | Denera | Denera | 75 | 15 | - | - | - | - | - | - | - | - | - | - | 75 | 15 |
| Real Sociedad | 1. | 2021/22 | 13 | 2 | 0 | 0 | - | - | 1 | 0 | - | - | - | - | 14 | 2 |
| Real Sociedad | Denera | Denera | 13 | 2 | 0 | 0 | - | - | 1 | 0 | - | - | - | - | 14 | 2 |
| RKC Waalwijk | 1. | 2022/23 | 29 | 4 | 1 | 0 | - | - | - | - | - | - | - | - | 30 | 4 |
| RKC Waalwijk | Denera | Denera | 29 | 4 | 1 | 0 | - | - | - | - | - | - | - | - | 30 | 4 |
| Andorra | 2. | 2023/24 | 41 | 4 | 0 | 0 | - | - | - | - | - | - | - | - | 41 | 4 |
| Andorra | Denera | Denera | 41 | 4 | 0 | 0 | - | - | - | - | - | - | - | - | 41 | 4 |
| Málaga | 2. | 2024/25 | - | - | - | - | - | - | - | - | - | - | - | - | - | - |
| Málaga | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 184 | 27 | 1 | 0 | - | - | 1 | 0 | - | - | - | - | 186 | 27 |

## Kanpo estekak

* Datuak: Q106930365